Die kale waarheid. ‘n Kraterstorie | Seegogga se Bloggie
Seegogga se Bloggie
sommer woordjies wat waai in die wind en miskien aanklank sal vind
Accommodation, Struisbaai and Agulhas
Bespreek hier/ Book here!
Seegoggas, Krappies en goeters
← Die draad: ‘n kinderherinnering of twee
Skryfsafari – Una gered en skryfgedagtes oor blog →
Die kale waarheid. ‘n Kraterstorie
Posted on Junie 10, 2018	by seegogga
(Die prentjie by hierdie storie is gesensor deur die publikasieraad)
Eendag lank gelede was my kindertjies klein – en hierdie mamma, ‘n baie besige huisvrou (en deeltydse vryskut koerantverslaggewer) was iemand wat nie heeltemal oral kon uitkom nie. Die kinders was heel gelukkig en redelik goed versorg, die huis redelik in orde, die wasgoed meestal skoon en gewas, maar ai, vir daardie netjies opvou en wegbere was daar net nooit tyd nie.
So hoop die wasgoed dan op op die spaarkamer se bed, tot die klerekaste leeg is, en dan word daar vervaard opgevou en weggepak – tot volgende keer.
Een goeie oggend besluit hierdie mamma om vinnig te stort en skoon aan te trek– die kinders en die bure se kinders speel heerlik buite agter in die tuin.
Klaar gestort, ontdek ek dat daar nie ‘n enkele pantie of bra in die laai oor is nie. Hulle lê almal in die spaarkamer aan die ander einde van die lang gang. Om daar te kom, moet ‘n mens verby die deur na die sitkamer met sy groot vensters loop , asook verby die kort dwars gangetjie wat na die voordeur lei. Ek besluit om sommer in evasgewaad te gaan, want die kinders is buitentoe, die voordeur is toe en ek sal so vinnig verby die deur na die sitkamer met sy groot vensters gaan dat niemand my sal kan sien nie.
Vol vertroue streak* ek dus die gang af tot in die spaarkamer. Ek tree nog nie eers behoorlik die kamer binne nie, toe is daar ‘n klop aan die voordeur. My hart gaan staan, maar ek weet dat mens nie deur die sitkamervenster kan loer as jy by die voordeur staan nie, dus raak ek gerus en trek die bra aan. Met die panty in my hand staan ek angstig en luister, Was dit ‘n klop? Waarom klop hulle nie weer nie? Was dit nie die wind wat die deur geruk het nie?
Dit is doodstil, niemand klop weer nie en ek besluit dat dit die wind was. Dus stap ek doodgerus met die panty in my hand terug na die kamer, waar my klere mos is wat ek wil aantrek. Met die verbygaan kyk ek in die dwarsgang links na die voordeur wat so geruk het:
Net daar tref ‘n bliksemstraal my: Die deur is wawyd oop! En daar staan 2 jong mans met groot oë! Die kinders het sowaar by die voordeur ipv die agterdeur uitgegaan en dit oopgelos!
Ten spyte van onmiddellike hartverlamming, senu-ineenstorting en paniekaanval, reageer ek op die trommespel in my ore: (Ek was nog nooit weer so vinnig in my kamer en aangetrek nie.)
Toe skep ek diep asem en stap weer vorentoe (face your challenges). Die deur is steeds oop, maar die manne is weg! Het ek my verbeel? Ek loer die pad af, en daar sien ek hulle stap. Hulle was dus hier. Toe weet ek hulle het meer gekry as waarvoor hulle gebargain het.
Met rooi wange gaan kyk ek waar die kinders is. Die onskuldige bloedjies speel stroopsoet in die pophuis agter in die erf.
So 20 minute later is daar weer ‘n klop aan die deur. Sal ek of sal ek nie?
Ek gaan maak maar die deur oop. Dieselfde twee manne staan daar. Hulle kyk my onseker aan. Is ek ‘n koerantverslaggewer? Hulle is van die polisie se speurafdeling en doen navraag oor ‘n koerantberig wat ek geskryf het oor die destydse adviesrade.
Hulle hou hulle onskuldig en maak of hulle my nie in my volle waarheid gesien het nie. Toe hou ek my net so onskuldig en maak of ek nie weet wat hulle gesien het nie. Ewe prim en propper staan ek daar met my rooi wange en antwoord getrou hulle vrae oor die adviesrade.
Toe kyk hulle my ondersoekend (agterdogtig?) aan: En wat kan ek hulle vertel van die satansaanbidders wat nou so hier op ons dorp bymekaarkom en séances hou?
1.My man glo dat dit nie betaamlik is om hierdie storie te vertel nie.
2 Ek soek nog na my ego.
3.* Definisie van ‘n streaker: ‘n Streaker is iemand wat sonder klere aangehardloop kom. Jy sien hom hardloop en jy sien hom hardloop en as hy verby is, sien jy hom hol.
Soos 'n krappie op die strand, trap ek spoortjies in die sand. Dalk sien jy iets, dalk niets. Wie sal raai hoe die wind gaan waai?
View all posts by seegogga →
This entry was posted in idioomstories, kraters en ander skandes (humor) and tagged kraters, life, streak. Bookmark the permalink.
32 Responses to Die kale waarheid. ‘n Kraterstorie
Junie 10, 2018 om 2:41 vm
Junie 10, 2018 om 2:47 vm
Die storie moes jy dalk bêre vir ‘n uitdaging: My grootste verleentheid, of was daar dalk al so iets?
Junie 10, 2018 om 8:49 vm
Ja, seker dan sal ek maar die link ding gebruik.
Junie 10, 2018 om 6:23 vm
Ai Seegogga, so val die helde! 😁
Junie 10, 2018 om 8:50 vm
Nou weet hoekom ek se ek is van kraters aanmekaargesit.
Junie 10, 2018 om 11:34 vm
Dat so iets my nog nie oorgekom het nie, is net genade.
Junie 10, 2018 om 11:48 vm
Ja jy kan dankbaar wees!
Junie 10, 2018 om 10:33 vm
En die polisiemanne slaag daarin om ‘n “straight face” voor te hou! ‘n Kaalnaeler sien jy van vooraf aangehardloopkom, ‘n kaalholler sien jy van agteraf!
Junie 10, 2018 om 11:26 vm
Ek dink hulle was stom geskok. Ek het lank gedink oor daardie diskrete wegstap en terygkom so 20min later. Wat sou jy gedoen het?
Junie 10, 2018 om 2:57 nm
Kostelik, en sowaar ‘n groot verleentheid vir jou!
Junie 10, 2018 om 3:18 nm
Waar is die berge wat op my moes val en die heuwels wat my moes bedek?
Junie 10, 2018 om 4:40 nm
Mmm. Ek weet nie, Seegogga. Ek sou nie so braaf soos jy gewees het en hulle weer ‘geface’ het nie. Ek sou in die hoekie bly sit het en gewag het dat die dag verbygaan. Jy is my hero. Kyk, ek lag heerlik in my binneste vir jou penarie.🤗
Junie 10, 2018 om 10:09 nm
Wat kan ‘n mens anders doen as lag? Niks kan daardie verleentheid ongedaan maak nie!
Junie 11, 2018 om 4:07 vm
O genade, kan dink jou ego het gesneuwel in die proses. High five vir die feit dat jy die voordeur kon oopmaak.
Junie 11, 2018 om 7:15 vm
Dit was erg.
Junie 14, 2018 om 11:02 vm
Ek het nou so lekker gelag en dit geniet, jy het baie goed kop gehou🌻
Junie 15, 2018 om 8:00 vm
Daar was net mooi niks wat ek kon doen om die saak ongedaan te maak nie!
Junie 15, 2018 om 8:07 vm
Junie 19, 2018 om 4:07 nm
Omdat jy my nie kan vind nie gee ek jou die link na my Safari Skrywe vir die week.
Junie 19, 2018 om 6:01 nm
Dit klink vir my na iets wat die manne se dag.goed opgekikker het 😀😀😀😀 Wens ek kan hoor wat hulle te sê gehad het daarna. En jy het jou kop mooi hoog gehou 😊
Junie 19, 2018 om 11:24 nm
Ek glo hulle lekker gegrinnik toe hulle dit vir hulle maats vetrtel! Ek kry sommer van vooraf skaam
Junie 21, 2018 om 7:00 nm
Totdat die probleem by my uitsorteer is laat weet ek jou maar as ek nuwe blog geplaas het. Lekker slaap 😊https://kameel179438031.wordpress.com/2018/06/21/n-sokkerspeler-en-die-star-seaside-home/
Junie 21, 2018 om 7:03 nm
O liewe lyk nie eers of dit werk nie…. sal weer probeer 😕
Terug pieng: Skryf-safari: Blogger in die moeilikheid – toortsie.com
Julie 4, 2018 om 9:30 vm
ek rol van die lag. 🤣🤣🤣 dankie, Seegogga. I’ve never told anyone my “Naked Truth” story – now I’m inspired! Actually —
For me – it’s happened twice. Party mense leer mos nie! xx
Julie 4, 2018 om 1:49 nm
well Lynn I would love to read it! Out with it!!!
Terug pieng: Wat ‘n deurmekaar week! – toortsie.com
Julie 29, 2018 om 11:24 vm
Hahahahaha. Dis erg. So iets sal my ook maklik oorkom. My wasgoed is alewig op die bed in die spaarkamer.
Julie 29, 2018 om 3:15 nm
So bly iemand verstaan!
Februarie 22, 2019 om 7:04 vm
Ek het dit nou wéér geniet. 😂 In blogland is baie dinge betaamlik wat op ander plekke ontoelaatbaar is.
Februarie 22, 2019 om 7:35 vm
Ja gelukkig! Maat hierdie storie is woord vir woord waar! Wat het d dorp van my gedink??? Dalk dat ek n satanis is?
Februarie 22, 2019 om 7:47 vm
Net wat hulle wil! So what! 😎
Laat 'n boodskap na coetzee2014 Kanselleer antwoord
Do you want to follow Seegogga's Blog? Wil jy Seegogga se krappies volg? Klik hier.
Enter your email address to follow this blog and receive notifications of new posts by email. As jy jou e-mailadres gee , sal jy nuwe seegogga inskrywings kry.
Sluit aan by 222 ander intekenaars
Welkom hier by Seegogga se Bloggie! Jy is die
149 260 ste besoeker! Lekker lees.
soek hier /search
Aandag! Verbeter die lewe en word 'n mijoener! (4)
blogspeletjie diegroen giggelbus (4)
Boeke en flieks (9)
branders van emosies: musiek vir die siel (5)
Die Overberg: my wereld. (49)
die tale wat ons praat (29)
English blogs (13)
feeverhale en ander stories (22)
gedigte en rympies (seestrome van verlange) (29)
Kossies vir 'n seegogga en ander resepte (4)
kraters en ander skandes (humor) (25)
Los opdrifsels (146)
Ma se seksboek (29)
ouma se bababoek ( ouerleiding) (20)
Vertelling: Die Juffrou en John (13)
Voels en beginsels: I believe I can fly (8)
I BELIEVE I CAN FLY. 10 The plight of many pet birds
SUIDERNUUS en ek.
Die Towerinne en Coronamouna: HOOFSTUK 1
Die Skaalmodel deur Anneli Groenewald : ‘n Boekbespreking
I believe I can Fly 9
Top Artikels & Bladsye
Die deurmekaar tale van kleur
Ouma se bababoek brief 16: Update oor verkoue by babatjies
Vakansie by die see is meer
Ouma se bababoek brief 15 :'n Spesiale slaapliedjie
Seesterretjies. onlangse kommentaar
Die Towerinne en Car… oor Die Towerinne en Coronamouna:…
seegogga oor I BELIEVE I CAN FLY. 10 The pl…
HesterLeyNel oor I BELIEVE I CAN FLY. 10 The pl…
Dr Christa van Stade… oor I BELIEVE I CAN FLY. 10 The pl…
Abrie Joubert oor I BELIEVE I CAN FLY. 10 The pl…
seegogga oor Die Towerinne en Coronamouna:…
Lewies Mymer oor SUIDERNUUS en ek.
scrapydo2.wordpress.… oor Die Towerinne en Coronamouna:…
Selekante ( argiewe)
Selekante ( argiewe) Kies Maand Mei 2020 April 2020 Januarie 2020 Desember 2019 November 2019 Oktober 2019 September 2019 Augustus 2019 Julie 2019 Junie 2019 Mei 2019 April 2019 Februarie 2019 Januarie 2019 Desember 2018 November 2018 Augustus 2018 Julie 2018 Junie 2018 Mei 2018 April 2018 Februarie 2018 November 2017 Oktober 2017 Augustus 2017 Julie 2017 Mei 2017 April 2017 Maart 2017 Februarie 2017 Desember 2016 November 2016 September 2016 Junie 2016 April 2016 Februarie 2016 Desember 2015 Julie 2015 Junie 2015 Januarie 2015 Desember 2014 November 2014 Oktober 2014 September 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010